《杨忠庵饮余西湖用乐天晚归韵》
明代·李延大

烟中孤屿小，柳外数星稀。人向六桥过，僧从三竺归。

湖波月照席，竹杏风吹衣。深夜暑还在，不嫌山雨霏。

作者简介：李延大，字四馀，一字维业。乐昌人。明神宗万历二十年（一五九二）进士。授柳州推官，补任镇江。入为工部主事，升吏部稽勋郎中。清温汝能《粤东诗海》卷四一有传。